Ateneu L'Harmonia

Festes de la Primavera de Sant Andreu de Palomar
2018-06-01 - 2018-06-03 | Ateneu L’Harmonia, Carrer de Sant Adrià, 20 (Fabra i Coats) , Barcelona, Catalunya, 08030, Espanya
Arriba la 11a edició de les Festes de la Primavera a Sant Andreu de Palomar! Onze anys plens de comunitat, d’entitats, de veïnatge, de poble, de festa, de balls i molt més! Enguany arriben a Sant Andreu de Palomar amb més força que mai, amb dos dies on podrem gaudir de música, de la mostra d’entitats, de la cercavila, l’acte de foc, del dinar popular i algunes sorpreses més. Estigueu atents i atentes a la programació!
Aneu reservant les dates, perquè us volem veure gaudint de tots els actes que entitats i veïnes ens proposen!
Fes clic aquí per a descarregar-te el díptic amb tota la programació d’aquesta nova edició!
Organitza: Federació d’Entitats socioculturals i de lleure de Sant Andreu de Palomar

Juguem en Harmonia: joc lliure!
2018-06-05 17:00, 2018-06-12 17:00 - 20:00, 2018-06-19 17:00 - 19:00 (Europe/Andorra)
Vine en família a jugar a L’Harmonia. A ll primer pis (taller 12 i 13) trobareu diferents caixes de jocs ordenats per tipologies en un armari.
Juguem en Harmonia és un espai de joc lliure liderat per veïns i veïnes. Adults i infants estan convidats a participar-hi i a gaudir-ne, així com a prendre’n part activa i a corresponsabilitzar-se del seu funcionament.

Acció participativa: renovació àrea de joc infantil de la Plaça de la Pomera
2018-06-07 17:00 - 20:00, 2018-06-14 17:00 - 19:00
Et convidem a una xerrada a càrrec del districte de Sant Andreu on traçarem una acció participativa per a definir els espais de joc infantil de la Plaça de la Pomera, que està en procés de renovació. Aquesta xerrada està pensada per a les famílies amb infants menors de 6 anys i les associacions de famílies de les escoles del barri i es divideix en dues sessions participatives.
La primera serà dijous 7 de juny a les 17h, on presentarem el projecte de renovació de la Plaça i farem una diagnosi de les necessitats d’àrees de joc per a la petita infància; i dijous 14 de juny a les 17h presentarem i debatrem sobre les diferents propostes de jocs infantils.
Organitza: Districte de Sant Andreu
